Številni znani in ugledni ljudje tistega časa, ki so imeli vozovnice za krstno plovbo ali pa so bili gostje tistih, ki so imeli vozovnice, se niso vkrcali na ladjo. Drugi so čakali v New Yorku, da bi se vkrcali na ladjo za povratno plovbo nazaj v Plymouth v Angliji, ki je bila načrtovana prva Titanicova povratna plovba čez Atlantik. Mnoge neuporabljene vozovnice, ki so preživele, bodisi za plovbo proti zahodu ali plovbo proti vzhodu, so postale dokaj dragocene kot artefakti, povezani s Titanicom. Nekateri se niso vkrcali zaradi različnih razlogov, npr. Lord Pirrie, predsednik ladjedelnice Harland &amp; Wolff, se ni vkrcal na Titanic ker je zbolel, lastnik Titanica J. P. Morgan pa je zadnji trenutek preklicav svoje potovanje in se ni vkrcal zaradi neznanega razloga. Tisti, ki pa so imeli vozovnice za plovbo in se dejansko niso vkrcali na ladjo so bili Theodore Dreiser, Henry Clay Frick, Milton S. Hershey, Guglielmo Marconi, John Mott in Alfred Gwyne Vanderbilt (ki je umrl v potopu ladje RMS Lusitania).